== Biografi ==
===Tidlige liv===
[[File:Vladimir Alexandrovich of Russia with family by S.Levitskiy (c.1883).jpg|thumb|upright|left|Storfyrst Vladmir og Storfyrstinde Maria Pavlovna med deres børn omkr. [[1883]].]]
Storfyrst Kirill blev født den [[12. oktober]] {{small|([[julianske kalender|jul.]]: [[30. september]])}} [[1876]] på sine forældres [[landsted]] ''Villa Vladimir'' i [[by]]en [[Tsarskoje Selo]] udenfor [[Sankt Petersborg]].<ref name="Korneva & Cheboksarova 53">Korneva og Cheboksarova, p. 53.</ref> Han var den anden søn af storfyrst [[Vladimir Aleksandrovitj af Rusland]], der selv var tredje søn af kejser [[Aleksandr 2. af Rusland]], og [[Marie af Mecklenburg-Schwerin (1854-1920)|Marie af Mecklenburg-Schwerin]], en datter af storhertug [[Frederik Frans 2. af Mecklenburg-Schwerin]]. Som sønnesøn af en russisk kejser havde han titel af ''[[storfyrste]]'' og [[prædikat (tiltale)|prædikat]] af ''[[kejserlig højhed]]''. Kirills forældre var ambitiøse, politisk bevidste og kulturelt og socialt førende i samtidens russiske samfund. Deres palads var centrum for selskabslivet i den kejserlige hovedstad.<ref>Sullivan, p. 167–168</ref> Begge forældre havde store personligheder og efterlod et varigt aftryk i Kirill og hans søskendes senere liv.<ref>Korneva og Cheboksarova, p. 54.</ref>
Titler Samfund Historie